Donkermaan 20/05/2012 | SkalkSkryf
« Terrokraties gesproke
Mei 23, 2012 by Joh Diegene wat dwaas en verward is
Lewer hulleself uit aan onbesonnenheid
Die wyse waardeer die bewustheid wat hulle ontwikkel het
As ‘n kosbare skat.
Dhammapada vers 26
Ons almal verloor onsself elke nou en dan en verdwaal in verwarring. Wat belangrik is is hoe gou mens weer onthou. Mens kan jouself nie van verwarring bevry deur eenvoudig nie daarvan te hou nie. Tog kan meditasie hiermee help.
Wanner mens in formele meditasie jou aandag telkemale terugbring na die voorwerp, keer op keer, dan ontwikkel mens ‘n sekere soort vermoë. Selfs al is dit nie voor die hand liggend nie, groei daar ‘n waardevolle potensiaal in ons bewussyn. Meditasie kan as vervelig voorkom en kan selfs gesien word as sinneloos. Maar energie verdwyn nooit nie.
Die energie wat ons in meditasie insit om telkens te onthou om na die voorwerp toe terug te keer kan spontaan in ons alledaagse lewe na vore kom as onmiddelike gewaarwording. Waar ons onsself van tevore sou vergeet het en in onbesonnenheid sou verdwaal het, bevind ons onsself skielik wawyd wakker en eens met dit wat besig is om te gebeur. Sulke bewustheid is innerdaad ‘n kosbare skat.
Posted in Maanpreek | Tagged bewussyn, energie, maanpreke, onbesonnenheid | 1 Kommentaar	One Response
op Mei 26, 2012 at 9:37 vm Louwie
Onbesonne, mooi woord. Is wat volg op ondeurdag en as jou emosies met jou op loop gaan … soos in politiek, en mens se reaksie op sotlikhede in die politiek. Mens moet daarteen waak, en werk!